Peugeot sænker prisen på sin 7-personers SUV

Prisen på den elektriske 7-personers SUV, Peugeot e-5008, er blevet justeret ned så den nu starter ved 339.990 kroner. Dermed bliver modellen en af de billigere valgmuligheder i segmentet for store elbiler.

De nye priser ser således ud:

Variant | Ny pris | Prisnedsættelse
e-5008 Allure | 339.990 kr. | 20.000 kr.
e-5008 GT | 359.990 kr. | 30.000 kr.
e-50008 GT Pack | 369.990 kr. | 30.000 kr.

E-5008 er en af de få elektriske SUV’er med plads til syv personer. Den måler 4,79 meter i længden og har en akselafstand på 2,90 meter, hvilket giver relativt god plads i kabinen. Adgangen til tredje sæderække lettes af et foldbart sædesystem.

Bagagerummet rummer op til 916 liter i fempersoners opsætning. Med alle syv sæder i brug er kapaciteten 348 liter, mens nedfældede bagsæder giver op til 2.232 liter opbevaringsplads.

Peugeot e-5008 har en rækkevidde på op til 500 WLTP-kilometer og 200 hestekræfter. Batteriet kan lades med op til 160 kW ved en lynlader.

Ifølge Peugeot er der biler på lager til hurtig levering, hvilket kan være en fordel for købere, der ønsker en elektrisk SUV uden lang ventetid.

Læs også: Dansk Youtuber hjælper Peugeot-kunder med at få lovet garanti.

Af andre 7-personers elbiler findes der blandt andet Volkswagen ID. Buzz lang (419.995 kr.) og BYD Tang (489.995 kr).

Peugeot sænker prisen på sin 7-personers SUV